Zapremina motora
Zapremina motora ili volumen motora je jedna od glavnih karakteristika kada se govori o motoru. Ova karakteristika se uglavnom spominje kada su u pitanju manje izvedbe motora kao što su motori za automobile ili motocikle. Tako postoje motocikli sa npr. 250, 500, 750 ccm što znači da oni imaju volumen motora od toliko kubnih centimetara. Volumen motora je u stvari zbir pojedinačnih radnih zapremina svakog cilindra od kojeg se sastoji motor i on ne uključuje zapreminu komora za sagorijevanja.